ՏԵՂԵԿԱՆՔ-ՀԻՄՆԱՎՈՐՈՒՄ
«ԳԱԳԻԿ (ՏԵՐ ՄԱՇՏՈՑ ՔԱՀԱՆԱ) ԲԱԲԱՅԱՆԻՆ ԱԲՈՎՅԱՆ ՀԱՄԱՅՆՔԻ ՊԱՏՎԱՎՈՐ ՔԱՂԱՔԱՑՈՒ ԿՈՉՈՒՄ ՇՆՈՐՀԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Գագիկ (Տեր Մաշտոց քահանա) Գրիգորի Բաբայանը ծնվել է 1957 թվականի դեկտեմբերի 21-ին Երևան քաղաքում։
1965-1975թթ. սովորել է Երևան քաղաքի թիվ 139 միջնակարգ դպրոցում:

1975-1980թթ. ուսանել է Երևանի Պոլիտեխնիկական ինստիտուտի Կիբերնետիկայի ֆակուլտետում։
 1980-1991թթ. աշխատել է մի շարք հիմնարկներում և կազմակերպություններում։ Այսպես, 1980-1986թթ. աշխատել է Երևանի Մաթեմատիկական մեքենաների ինստիտուտում, 1986-1987թթ.՝ Երևանի «Բազալտ» գործարանում, 1987-1991թթ՝ «Աստրոե» գիտա-արտադրական միավորումում։
1995թ. ծառայության է անցել Հայաստանյայց առաքելական սուրբ եկեղեցում։

1999թ. ձեռամբ Կոտայքի թեմի առաջնորդ Տեր Առաքել արքեպիսկոպոս Քյարամյանի ձեռնադրվել է սարկավագ:

2002-2004թթ. ուսանել է Մայր Աթոռ Սուրբ Էջմիածին քահանայից պատրաստման լսարանում:

2004թ. ձեռամբ Տեր Արշակ արքեպիսկոպոս Խաչատրյանի ձեռնադրվել է ամուսնացիալ քահանա և նշանակվել Աբովյանի Սուրբ Ստեփանոս եկեղեցու հոգևոր հովիվ:
Ամուսնացած է, ունի չորս զավակ, յոթ թոռ։
Գագիկ (Տեր Մաշտոց քահանա) Բաբայանը զգալի ներդրում ունի Աբովյան համայնքի հոգևոր կյանքում և Հայաստանյայց առաքելական սուրբ եկեղեցու դերի բարձրացման գործում։ Առաքինի կերպարով ու վարքագծով ճանաչված է իբրև օրինակելի և անբասիր քաղաքացի ու մտավորական՝ հանդիսանալով բարության, համերաշխության, մարդկանց աջակցելու մշտական պատրաստակամության խորհրդանիշ։

Գագիկ (Տեր Մաշտոց քահանա) Բաբայանը մեծ ավանդ ունի քրիստոնեական համայնքի միասնականության, քրիստոնեական և համամարդկային արժեքների տարածման, ինչպես նաև աճող սերնդի դաստիարակության գործում։

Ելնելով վերոգրյալից՝ առաջարկվում է Աբովյանի Սուրբ Ստեփանոս եկեղեցու հոգևոր հովիվ Գագիկ (Տեր Մաշտոց քահանա) Բաբայանին շնորհել Աբովյան համայնքի պատվավոր քաղաքացու կոչում։

ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ